**Ministru kabineta rīkojuma projekta “Par apropriācijas pārdali starp Iekšlietu ministrijas budžeta apakšprogrammām un pasākumiem” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | – |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par apropriācijas pārdali starp Iekšlietu ministrijas budžeta apakšprogrammām un pasākumiem” (turpmāk – rīkojuma projekts) sagatavots, pamatojoties uz:   * likuma “Par valsts budžetu 2018. gadam” 30. panta 10. punktu un 31. panta 5. punktu; * informatīvo ziņojumu “Par priekšlikumiem Iekšlietu ministrijas informācijas aprites drošības uzlabošanai”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2017. gada 14. februāra sēdes protokollēmumu (prot. Nr. 7, 42. § 4. punkts) un Ministru kabineta 2017. gada 25. aprīļa rīkojumu Nr. 201 ”Par konceptuālo ziņojumu “Par jauna vienota valsts iestāžu administratīvā centra Jelgavā, Garozas ielā 31, izveidei izmantojamo finansēšanas modeli”” (turpmāk – rīkojums Nr.201) Iekšlietu ministrijai uzdots nodrošināt finanšu un ekonomisko aprēķinu sagatavošanu Liepājas 2. daļas 2. posteņa, Siguldas daļas, Jēkabpils daļas Viesītes posteņa, Alūksnes daļas, Talsu daļas Dundagas posteņa, Krāslavas daļas Dagdas posteņa, Jelgavas daļas Kalnciema posteņa, Talsu daļas, Olaines daļas, Preiļu daļas, Madonas daļas, Dobeles daļas, Liepājas 1. daļas 1. posteņa, Liepājas daļas Priekules posteņa un Kuldīgas daļas Alsungas posteņa depo ēku būvniecībai, pārbūvei vai atjaunošanai un jauna vienota valsts iestāžu administratīvā centra Jelgavā, Garozas ielā 31, izveidei.  Saskaņā ar rīkojuma Nr.201 4.4. apakšpunktu Iekšlietu ministrijai sadarbībā ar Veselības ministriju (Neatliekamās palīdzības dienestu) un Latvijas Republikas Prokuratūru pēc finanšu un ekonomisko aprēķinu veikšanas jāsagatavo konceptuālais ziņojums par finanšu un ekonomiskajiem aprēķiniem un paredzētajām darbībām, lai nodrošinātu investīciju projekta (vienota valsts iestāžu administratīvā centra Jelgavā, Garozas ielā 31, izveide) īstenošanu, un iekšlietu ministram līdz 2018. gada 1. martam jāiesniedz tas noteiktā kārtībā Ministru kabinetā.  Prioritārā pasākuma “Investīciju projektu īstenošanai nepieciešamās publiskās un privātās partnerības dokumentācijas sagatavošana” īstenošanai 2018. gadā plānots finansējums 750 000 *euro* apmērā, lai apmaksātu ārpakalpojumu par publiskās un privātās partnerības dokumentācijas izstrādi. Tomēr 2018. gadā nebūs iespējams apgūt piešķirto finansējumu. Ņemot vērā Valsts kontroles revīzijas Nr. 2.4.1.-8/2017 “Iekšlietu nozares nekustamo īpašumu pārvaldīšanas likumības un efektivitāte” konstatējumus, Iekšlietu ministrija ir pieņēmusi lēmumu, pārstrādāt konceptuālajā ziņojumā minētos projektus. Piemēram, tiks izstrādātas Valsts ugunsdzēsības un glābšanas dienesta depo ēku būvniecības vadlīnijas, pārskatītas depo ēku telpu platības un plānojums, izstrādāti depo ēku tipveida projekti.  2018. gada maijā Iekšlietu ministrija un Nodrošinājuma valsts aģentūra konsultējās ar publiskās un privātās partnerības (PPP) projekta uzraudzības iestādēm par turpmāk veicamajām darbībām saistībā ar Iekšlietu ministrijas infrastruktūras attīstības projekta īstenošanu un iespējamu finanšu ekonomisko aprēķinu (turpmāk – FEA) precizēšanas nepieciešamību Valsts kontroles ieteikumu izvērtējuma un ieviešanas kontekstā.  Iekšlietu ministrijas ieskatā:   * sagatavotie FEA ļauj pamatot, ka PPP ir labākā Iekšlietu ministrijas infrastruktūras attīstības projekta īstenošanas alternatīva; * balstoties uz sagatavotajiem FEA, ir iespējams veikt izvērtējumu – saņemt uzraudzības institūciju atzinumu par FEA saskaņā ar Publiskās un privātās partnerības likumu un Ministru kabineta 2009. gada 6. oktobra noteikumiem Nr. 1152 “Kārtība finanšu un ekonomisko aprēķinu veikšanai, publiskās un privātās partnerības līguma veida noteikšanai un atzinuma par finanšu un ekonomiskajiem aprēķiniem sniegšanai”;   - pēc atzinuma saņemšanas iespējams virzīt Ministru kabineta lēmuma pieņemšanai FEA rezultātā iegūto secinājumu, ka efektīvākā metode vienotā valsts iestāžu administratīvā centra un 15 Valsts ugunsdzēsības depo ēku izbūves, aprīkojuma iegādes, uzturēšanas un apsaimniekošanas projekta īstenošanai saskaņā ar Iekšlietu ministrijas sagatavotajiem FEA “Jauna vienota valsts iestāžu administratīvā centra Jelgavā un 15 ugunsdzēsības depo ēku būvniecība” ir PPP;  - līdz 2018. gada 30. decembrim nepieciešams pārskatīt un precizēt vienotā valsts iestāžu administratīvā centra un 15 Valsts ugunsdzēsības depo ēku telpu platības, projektā iekļauto depo ēku izvietojumu, iestāžu izvietojumu projekta ietvaros izbūvējamajās ēkās attiecīgi precizējot FEA;  - pēc FEA precizēšanas Iekšlietu ministrijai sadarbībā ar Veselības ministriju un Latvijas Republikas Valsts prokuratūru jāsagatavo konceptuālais ziņojums par investīciju projekta īstenošanai veicamajām darbībām un iekšlietu ministram līdz 2019. gada 30. jūnijam jāiesniedz tas noteiktā kārtībā Ministru kabinetā.  Turpmākajos gados nepieciešamo finansējumu investīciju projektu īstenošanai nepieciešamās publiskās un privātās partnerības dokumentācijas sagatavošanai Iekšlietu ministrija segs Iekšlietu ministrijai piešķirto valsts budžeta līdzekļu ietvaros, normatīvajos aktos noteiktajā kārtībā sagatavojot un virzot attiecīgos priekšlikumus apropriācijas pārdalei.  Tādējādi Iekšlietu ministrijas budžeta apakšprogrammā 40.02.00 “Nekustamais īpašums un centralizētais iepirkums” 2018. gadā veidojas finanšu līdzekļu ekonomija **750 000 *euro*** apmērā, kuru nepieciešams pārdalīt šādiem pasākumiem:  1. informācijas aprites drošības uzlabošanai **500 000 *euro*** apmērā (detalizēta informācija un pamatojums iekļauts Iekšlietu ministrijas 2018. gada 21. jūnija vēstulē Nr.1-9-66DV) budžeta apakšprogrammai 02.03.00 “Vienotās sakaru un informācijas sistēmas uzturēšana un vadība”;  2. remontdarbu veikšanai ēkās un ēkas piekļuves kontroles sistēmas uzlabošanai **250 000 *euro*** apmērā budžeta apakšprogrammai 40.02.00 “Nekustamais īpašums un centralizētais iepirkums”.  Iekšlietu ministrijas valdījumā esošie īpašumi pamatā ir būvēti 19. un 20. gadsimtā un neatbilst ēku drošuma prasībām, līdz ar to bieži nav iespējams Iekšlietu ministrijas padotības iestādes nodrošināt ar darbam atbilstošām telpām, kā arī, neveicot atbilstošus uzlabojumus, ēku tehniskais stāvoklis pasliktināsies. Lai novērstu nepiemērotus darba apstākļus, kas Iekšlietu ministrijas resora iestādēm traucē kvalitatīvi veikt darba pienākumus un rada papildus riskus darba drošībai, un nodrošinātu darbiniekus ar darbam drošiem apstākļiem, kā arī ilgtermiņā ietaupītu valsts budžeta līdzekļus, sakārtojot ēku tehnisko stāvokli, nepieciešams veikt:   * remontdarbus Valsts ugunsdzēsības un glābšanas dienesta depo ēkās Gulbenē, Mazsalacā, Rīgā, Jēkabpilī un Daugavpilī, jo esošais jumta segums un jumta konstrukcijas ir bojātas, kā rezultātā sliktu laikapstākļu ietekmē ēkā iekļūst mitrums, kas bojā kopējo ēkas tehnisko stāvokli un veicina mitruma uzkrāšanos telpās, radot nepiemērotus un neveselīgus apstākļus darba pienākumu veikšanai; * ēkas fasādes, jumta pārbūvi un to siltināšanu Valsts robežsardzes Galvenā administratīvā pārvaldē Rīgā, lai palielinātu ēkas energoefektivitāti. Iepriekš tika atjaunoti apkures sistēmas ievadmezgli, tādējādi apkures sezonā ietaupot valsts budžeta līdzekļus; * ēkas apkures sistēmas uzlabošanu. Valsts policijas Saldus iecirkņa ēkā ir uzlabota elektroinstalācija, izmantojot Norvēģu finanšu instrumenta finansējumu, un pārbūvētas īslaicīgās aizturēšanas vietas. Nepieciešams uzlabot ēkas apkures sistēmu, lai ziemas periodā nodrošinātu atbilstošu darba temperatūru telpās, kas arī nodrošinās ēkas uzturēšanu esošā tehniskā stāvoklī, tādējādi saglabājot veiktos remontdarbus, neļaujot mitrumam un pelējumam nokļūt uz konstrukcijām; * logu nomaiņu Valsts policijas ēkai Rīgā, lai nodrošinātu telpas ar piemērotiem klimatiskajiem apstākļiem (telpās notiek arī darbs ar klientiem). Papildus klientu ērtību uzlabošanai, veidosies arī elektrības un apkures izmaksu samazinājums ziemas mēnešos, kā rezultātā tiks ietaupīti valsts budžeta līdzekļi; * darbus, lai ārpus darba laika novērstu nepiederošu personu iekļuvi Valsts policijas ēkā Rīgā, un, lai nodrošinātu ēkas videonovērošanu, nepieciešams aprīkot ieejas durvis ar piekļuves kontroles sistēmu, kā arī uzstādīt videonovērošanu; * jumta pārbūvi un bēniņu siltināšanu Valsts ugunsdzēsības un glābšanas dienesta depo ēkai Aucē, jo esošais jumta segums un jumta konstrukcijas ir bojātas, līdz ar to apdraudot ēkas drošību un tehnisko stāvokli.   Likuma “Par valsts budžetu 2018. gadam” 30. pants nosaka, ka finanšu ministram ir tiesības budžeta resoram likumā noteiktās apropriācijas ietvaros pārdalīt apropriāciju starp programmām, apakšprogrammām, budžeta izdevumu kodiem atbilstoši ekonomiskajām kategorijām, ievērojot arī nosacījumu (10.punkts), ka nav pieļaujama apropriācijas pārdale citiem mērķiem no neatliekamajiem pasākumiem 2016.-2018.gadam, jaunajām politikas iniciatīvām un citiem prioritārajiem pasākumiem 2017.-2019. gadam un prioritārajiem pasākumiem 2018.-2020. gadam piešķirtā finansējuma.  Savukārt minētā likuma 31. panta 5.punkts nosaka, ka šā likuma [30. panta](https://likumi.lv/ta/id/287244-par-valsts-budzetu-2017-gadam#p30) nosacījumi neattiecas uz apropriācijas pārdali starp programmām, apakšprogrammām un budžeta izdevumu kodiem atbilstoši ekonomiskajām kategorijām budžeta resoram likumā noteiktās apropriācijas ietvaros, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot šā likuma [30. panta](https://likumi.lv/ta/id/287244-par-valsts-budzetu-2017-gadam#p30) nosacījumus. Šādu apropriācijas pārdali atļauts veikt, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali.  Ņemot vērā minēto, pievienotais Ministru kabineta rīkojuma projekts paredz:   * atļaut Iekšlietu ministrijai 2018. gadā pārdalīt finansējumu no budžeta apakšprogrammas 40.02.00 “Nekustamais īpašums un centralizētais iepirkums” prioritārā pasākuma “Investīciju projektu īstenošanai nepieciešamās publiskās un privātās partnerības dokumentācijas sagatavošana”, palielinot finansējumu: * budžeta apakšprogrammai 02.03.00 ”Vienotās sakaru un informācijas sistēmas uzturēšana un vadība” par 500 000 *euro*, lai uzlabotu informācijas aprites drošību; * budžeta apakšprogrammas 40.02.00 “Nekustamais īpašums un centralizētais iepirkums” ietvaros 250 000 *euro* apmērā, lai veiktu remontdarbus un uzlabotu piekļuves kontroles sistēmu. * Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei; * Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā no attiecīgās informācijas saņemšanas nav iebildusi pret apropriācijas pārdali, veikt apropriācijas pārdali. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Iekšlietu ministrijas Informācijas centrs un Nodrošinājuma valsts aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018. gads | | Turpmākie trīs gadi (*euro*) | | | | |
| 2019. gads | | 2020. gads | | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 750 000 | 0 | 0 | 0 | 0 | 0 |
| 2.1. valsts pamatbudžets | 0 | 750 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 750 000 | 0 | 0 | 0 | 0 | 0 |
| 3.1. valsts pamatbudžets | 0 | - 750 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 750 000 | X | 0 | X | 0 | 0 |
| 5. Precizēta finansiālā ietekme | X |  | X | 0 | X | 0 | 0 |
| 5.1. valsts pamatbudžets |  | 0 | 0 | 0 |
| 5.2. speciālais budžets |  | 0 | 0 | 0 |
| 5.3. pašvaldību budžets |  | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu „Par valsts budžetu 2018. gadam” Iekšlietu ministrijas budžeta apakšprogrammā 40.02.00 “Nekustamais īpašums un centralizētais iepirkums” prioritārajam pasākumam “Investīciju projektu īstenošanai nepieciešamās publiskās un privātās partnerības dokumentācijas sagatavošana” 2018. gadam piešķirts finansējums **750 000 *euro***apmērā.  Nepieciešamie izdevumi:   * informācijas aprites drošības uzlabošanai **500 000 *euro*** apmērā (EKK 2000 33 286 *euro* un EKK 5000 466 714 *euro*) (budžeta apakšprogramma 02.03.00 “Vienotās sakaru un informācijas sistēmas uzturēšana un vadība”) (aprēķins Iekšlietu ministrijas sagatavotajā informatīvajā ziņojumā “Par priekšlikumiem Iekšlietu ministrijas informācijas aprites drošības uzlabošanai” (dienesta vajadzībām); * remontdarbu veikšanai **250 000 *euro*** apmērā (EKK 5250) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā: * jumta pārbūve (5 objektos) 97 885,17 *euro*: * Maskavas ielā 5, Rīgā, 4 466,53 *euro* * Brīvības ielā 122C, Jēkabpilī, 5 256,62 *euro* * 18.Novembra iela 83, Daugavpilī, 36 193,04 *euro* * Rīgas ielā 3, Mazsalacā, 26 922,83 *euro* * Brīvības ielā 42, Gulbenē, 25 046,15 *euro* * ēkas fasādes, jumta pārbūve un to siltināšana 48 010,02 *euro*: * Rūdolfa ielā 5, Rīgā; * jumta pārbūve un bēniņu siltināšana 43 500,00 *euro*: * Bēnes ielā 8, Aucē; * ēkas apkures sistēmas uzlabošana 42 000,19 e*u*ro: * Jelgavas ielā 9, Saldū; * logu nomaiņa 7 973,58 *euro*: * Stabu iela 89, Rīga * ieejas durvju aprīkošana ar piekļuves kontroles sistēmu un videonovērošanu 10 631,04 *euro*: * Klusā ielā 12, Rīgā.   Finansējuma pārdales kopsavilkums   |  |  |  |  |  | | --- | --- | --- | --- | --- | | Budžeta apakš-programma | Izdevumi | Plāns | Pārdale | Precizētais plāns | | **02.03.00.** | **Kopā:** | **0** | **500 000** | **500 000** | |  | Kārtējie izdevumi | 0 | 33 286 | 33 286 | |  | EKK 2235 | 0 | 33 286 | 33 286 | |  | Kapitālie izdevumi | 0 | 466 714 | 466 714 | |  | EKK 5121 | 0 | 84 550 | 84 550 | |  | EKK 5238 | 0 | 296 024 | 296 024 | |  | EKK 5240 | 0 | 86 140 | 86 140 | | **40.02.00.** | **Kopā:** | **750 000** | **-500 000** | **250 000** | |  | Kārtējie izdevumi | 750 000 | -750 000 | 0 | |  | EKK 2239 | 750 000 | -750 000 | 0 | |  | Kapitālie izdevumi | 0 | 250 000 | 250 000 | |  | EKK 5250 | 0 | 250 000 | 250 000 | |  | **PAVISAM:** | **750 000** | **0** | **750 000** | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas netiek plānotas. | | | | | | |
| 8. Cita informācija | Aprēķinos norādītas indikatīvās izmaksas. Izdevumi pa izdevumu EKK un apakšpasākumiem var tikt precizēti atkarībā no iepirkuma procedūras rezultātiem un citiem ietekmējošiem faktoriem.  Remontdarbiem plānoto finansējumu iespējams apgūt līdz 2018. gada beigām, jo plānotie darbi un to apjomi ir apzināti (tos iespējams uzsākt tuvākajā laikā); kā arī darbus iespējams veikt noslēgto vispārējo vienošanos ietvaros. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekšlietu ministrija, Finanšu ministrija, Iekšlietu ministrijas Informācijas centrs, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Iekšlietu ministrs Rihards Kozlovskis

Vīza:

valsts sekretārs Dimitrijs Trofimovs

20.09.2018 7:55

2198

I.Potjomkina

67219606, [ieva.potjomkina@iem.gov.lv](mailto:ieva.potjomkina@iem.gov.lv)

A.Bebre

67829050, anda.bebre@agentura.iem.gov.lv